Холивуд спря снимките на редица телевизионни продукции заради Covid - 19 Броят на заразените с коронавируса в Калифорния расте , а болниците изнемогват След месеци на нарастващ брой заразени , хоспитализирани и починали заради Covid - 19 в Калифорния , представители на Холивуд и профсъюзи препоръчват снимките на сериали и независими филми временно да бъдат спрени , пише CNBC . „ Болниците в Южна Калифорния са изправени пред криза , каквато не сме виждали преди “ , коментира Габриел Картерис , президент на SAG - AFTRA . „ Пациенти умират в линейките , чакайки за лечение , защото спешните отделения са препълнени . Това не е сигурна среда за снимки на терен в момента “ . SAG - AFTRA , Комисията за съвместни политики и Гилдията на продуцентите в Америка , отправиха своите препоръки в неделя – само няколко дни след като беше удължена регионалната заповед за стоене у дома в Калифорния , без да е поставена крайна дата . Кметът на Лос Анджелис Ерик Гарсети коментира пред CBS , че на всеки шест секунди по един човек се заразява с коронавирус в окръг Лос Анджелис . В неделя бяха регистрирани над 45 хил . нови случя на Covid - 19 в Калифорния , а хоспитализациите в щата достигнаха най - големия си брой от началото на пандемията . 12 400 от новите случаи са от окръг Лос Анджелис , посочват местните здравни власти . Миналата седмица Warner Bros . заяви , че сериалите на CBS “ Mom ” , “ B Positive ” , “ Bob Hearts Abishola ” , драмата на Showtime „ Shameless ” , като и продукцията „ You ” на Netflix , няма да се върнат към снимките до следващата седмица , писа Variety . Universal също замрази снимките на шест свои продукции , включително “ Mr . Mayor ” , “ Kenan ” , Good Girls ” и “ Brooklyn Nine - Nine ” . Планира се повечето от снимките да бъдат подновени на 11 януари , освен тези на „ Brooklyn Nine - Nine ” , които са предвидени за след 18 януари . Variety писа и за 16 продукции на Walt Disney , ABC и CBS също са спрели временно работа .